নেট ব্যাল্যান্স কম ভাবছেন আশেপাশে কোথাও ওয়াই-ফাই পাওয়া গেলে ভালো হত। ফেসবুকি এবার ওয়াই-ফাই খুঁজে দেওয়ার কাজ করে দেবে আপনাকে। এ-সংক্রান্ত একটি নতুন ফিচার আনছে এই সোশ্যাল সাইট। মঙ্গলবার ফেসবুক কর্তৃপক্ষ ঘোষণা করেছে, তারা এমন একটি ফিচার নিয়ে আসছে, যাতে রিয়েল টাইম বা তাৎক্ষণিক তথ্য শেয়ার করতে নিকটস্থ ওয়্যারলেস হটস্পটের তথ্য জানাতে পারবে। আগে ফেসবুক ‘পেজেস’ থেকে ওয়াই-ফাইয়ের লোকেশান শনাক্ত করতো। প্রযুক্তি-বিষয়ক ওয়েবসাইট দ্য নেক্সট ওয়েবের এক প্রতিবেদনে বলা হয়েছে, শক্তিশালী ইন্টারনেট সংযোগ ছাড়া লাইভ ভিডিও কষ্টকর হয়। ওয়াই-ফাইয়ের নিকটতম লোকেশান সম্পর্কে ফেসবুক যতটা পারবে ইনফরমেশন দেবে যাতে তাৎক্ষণিকভাবে ভিডিও কোয়্যালিটি ভালো হয়। খুব তাড়াতাড়ি অ্যান্ড্রয়েড ও আইওএস প্ল্যাটফর্মের স্মার্টফোন ইউজাররা এ সুবিধা পেতে পারেন। তবে ফেসবুক এ বিষয়ে আনুষ্ঠানিকভাবে কোনো মন্তব্য করেনি।